**Söngdagskrá Ísaksskóla 2019-2020**

**25. – 29. nóvember**

**Við kveikjum einu kerti á**(eitt erindi)
**Nóttin var sú ágæt ein**(eitt erindi)
**Feliz Navidad**Hátíð fer að höndum ein
Það á að gefa börnum brauð
**Bráðum koma blessuð jólin**

**2. – 6. desember**

Kirkjuferð 4. desember

**Bjart er yfir Betlehem**
**Heims um ból**

Við kveikjum einu kerti á (tvö erindi)
Nóttin var sú ágæt ein (tvö erindi)

Feliz Navidad

Bráðum koma blessuð jólin

**9. – 13. desember**

**Jólakötturinn**

Það á að gefa börnum brauð

Við kveikjum einu kerti á (þrjú erindi)
Í skóginum stóð kofi einn
Bjart er yfir Betlehem
**Jólasveinar einn og átta**
Heims um ból

**Hátíð fer að höndum ein**
Íslenskt þjóðlag
Gömul þjóðvísa

Hátíð fer að höndum ein,
hana vér allir prýðum.
Lýðurinn tendri ljósin hrein,
líður að tíðum,
líður að helgum tíðum.

Gerast mun nú brautin bein,
bjart í geiminum víðum.
Ljómandi kerti á lágri grein,
líður að tíðum,
líður að helgum tíðum.

**Það á að gefa börnum brauð**
Lag:  Jórunn Viðar
Gömul þula

Það á að gefa börnum brauð

að bíta í á jólunum,

kertaljós og klæðin rauð
og klæðin rauð og klæðin rauð

svo komist þau úr bólunum.

Væna flís af feitum sauð

sem fjalla gekk á hólunum.
Nú er hún gamla Grýla dauð,
gafst hún upp á rólunum.

Nú er hún gamla Grýla dauð
og Grýla dauð og Grýla dauð,
gafst hún upp á rólunum.

**Feliz Navidad / Gleðileg jól**

Lag: José Feliciano
Ljóð: José Feliciano / Kristján frá Djúpalæk

:,: Gleðileg jól,
ó, gleðileg jól
og gæfuríkt ár.
Nú greypir frostið á rúður rós. :,:

Svo gefist þér jólagjafir bestar,
til gagns og prýði, ánægju mestrar,
er sólu hallar á vetri vestar –
þá lýsi þér jólaljós.

:,: Feliz Navidad
Feliz Navidad
Feliz Navidad
prospero año y felicidad :,:

I wanna wish You a Merry Christmas
I wanna wish You a Merry Christmas
I wanna wish You a Merry Christmas From the bottom of My heart

**Við kveikjum einu kerti á**
Lag: Emmy Köhler
Ljóð: Sigurd Muri
Þýðing: Lilja S. Kristjánsdóttir

Spádómakertið

Við kveikjum einu kerti á.
Hans koma nálgast fer
sem fyrstu jól í jötu lá
og Jesúbarnið er.

Betlehemskertið
Við kveikjum tveimur kertum á
og komu bíðum hans,
því Drottinn sjálfur soninn þá
mun senda í líking manns.

Hirðakertið
Við kveikjum þremur kertum á,
því konungs beðið er,
þótt Jesús sjálfur jötu og strá
á jólum kysi sér.

Englakertið
Við kveikjum fjórum kertum á.
Brátt kemur gesturinn
og allar þjóðir þurfa að sjá,
að það er frelsarinn.

**Nóttin var sú ágæt ein**
Lag: Sigvaldi S. Kaldalóns
Ljóð: Einar Sigurðsson frá Eydölum

Nóttin var sú ágæt ein,
í allri veröld ljósið skein,
það er nú heimsins þrautarmein
að þekkja hann ei sem bæri.
:,: Með vísnasöng
ég vögguna þína hræri. :,:

Fjármenn hrepptu fögnuð þann,
þeir fundu bæði Guð og mann,
í lágan stall var lagður hann,
þó lausnari heimsins væri.
:,: Með vísnasöng
ég vögguna þína hræri. :,:

**Bráðum koma blessuð jólin**
Lag: W.B. Bradbury
Texti: Jóhannes Jónasson úr Kötlum

Bráðum koma blessuð jólin,

börnin fara að hlakka til.

Allir fá þá eitthvað fallegt

í það minnsta kerti og spil.

Hvað það verður veit nú enginn,

vandi er um slíkt að spá.

Eitt er víst að alltaf verður

ákaflega gaman þá.

**Bjart er yfir Betlehem**
Lag: höfundur ókunnur
Ljóð: Ingólfur Jónsson frá Prestsbakka

Bjart er yfir Betlehem,
blikar jólastjarna.
Stjarnan mín og stjarnan þín,
stjarna allra barna.
Var hún áður vitringum
vegaljósið skæra.
Barn í jötu borið var,
barnið ljúfa kæra.

Víða höfðu vitringar
vegi kannað hljóðir,
fundið sínum ferðum á
fjöldamargar þjóðir.
Barst þeim allt frá Betlehem
birtan undur skæra.
Barn í jötu borið var,
barnið ljúfa kæra.

Barni gjafir báru þeir.
Blítt þá englar sungu.
Lausnaranum lýstu þeir,
lofgjörð drottni sungu.
Bjart er yfir Betlehem,
blikar jólastjarna.
Stjarnan mín og stjarnan þín,
stjarna allra barna.

**Jólakötturinn**
Lag:  Ingibjörg Þorbergsdóttir
Ljóð:  Jóhannes úr Kötlum

Þið kannist við jólaköttinn,
- sá köttur var gríðarstór.
Fólk vissi ekki hvaðan hann kom
eða hvert hann fór.

Hann glennti upp glyrnurnar sínar,
glóandi báðar tvær.
- Það var ekki heiglum hent
að horfa í þær.

Kamparnir beittir sem broddar,
upp úr bakinu kryppan há,
- og klærnar á loðinni löpp
var ljótt að sjá.

Hann veifaði stélinu sterka,
hann stökk og hann klóraði og blés,
- og var ýmist uppi  í dal
eða út' um nes.

**Jólasveinar einn og átta**
Lag: Percy Montrose
Þjóðvísa

Jólasveinar einn og átta
ofan komu af fjöllunum.
Í fyrrakvöld, þeir fóru að hátta,
fundu hann Jón á Völlunum

Andrés stóð þar utan gátta,
það átti að færa hann tröllunum.
En þá var hringt í Hólakirkju
öllum jólabjöllunum.

**Heims um ból**
Lag: Franz Grüber
Ljóð: Sveinbjörn Egilsson

Heims um ból, helg eru jól,
signuð mær son Guðs ól,
frelsun mannanna, frelsisins lind,
frumglæði ljóssins,
en gjörvöll mannkind
:,: meinvill í myrkrunum lá. :,:

Heimi í hátíð er ný.
Himneskt ljós lýsir ský.
Liggur í jötunni lávarður heims,
lifandi brunnur hins andlega seims,
:,: konungur lífs vors og ljóss. :,

Heyra má himnum í frá
englasöng: Allelújá.
Friður á jörðu því faðirinn er
fús þeim að líkna, sem tilreiðir sér
:,: samastað syninum hjá. :,: